stanford-oval/wikipedia huggingface dataset:
הפארק הלאומי סמואה האמריקנית
אקולוגיה

בשל המיקום המבודד של הפארק המגוון הביולוגי של בעלי החיים היבשתיים קטן. כ-30% מהצמחים ומין עוף אחד (זרזיר סמואה Aplonis atrifusca) הם אנדמיים לארכיפלג.
אקולוגיה > בעלי חיים

שלושה מינים של עטלפים הם היונקים המקומיים המקוריים היחידים: שני עטלפי פרי גדולים: שועל-מעופף מסמואה (Pteropus samoensis) ושועל-מעופף פסיפי (Pteropus tonganus) ועטלף אוכל חרקים קטן: Emballonura semicaudata ממשפחת האשמניים. הם משחקים תפקיד חשוב בהאבקה של צמחיית האי. העטלף Emballonura semicaudata כמעט ונכחד בציקלון ואל של 1991. הזוחלים המקומיים כוללים כמה מינים של שממיות: Nactus pelagicus (באנגלית pelagic gecko)‏, שממית פולינזית (Gehyra oceanica), שממית מתאבלת (Lepidodactylus lugubris) ו-Gehyra mutilata (באנגלית stump-toed gecko), מין של חנק שפוע חוטם, Candoia carinata (באנגלית Pacific boa) ושבעה מינים של חומטים. אחד התפקידים החשובים של אנשי הצוות של הפארק הוא לחסל מינים פולשים כדוגמת חזירי פרא, המאיימים על המערכת האקולוגית של הפארק. קיימים כמה מיני עופות, כשהבולטים בהם הם Foulehaio carunculatus (באנגלית wattled honeyeater), זרזיר סמואה (Aplonis atrifusca) ו-Ducula pacifica (באנגלית Pacific imperial pigeon). עופות בלתי רגילים נוספים כוללים את סערוני טהיטי (Pseudobulweria rostrata), מין הברודית Porzana tabuensis (באנגלית Spotless crake) ואת המין הנדיר (בסמואה) יונת פירות רבגונית (Ptilinopus perousii).
אקולוגיה > צמחייה

האיים מכוסים ביער גשם טרופי כולל יער עננים על טאו ויער על רכס השפלה בטוטואילה. מרבית הצמחים הגיעו במקור במקרה מדרום-מזרח אסיה. יש 343 צמחים בעלי פרחים, 135 שרכים. כ-30% מהמינים אנדמיים לאיים.
אקולוגיה > בעלי חיים ימיים

הימים המקיפים את האיים עשירים בבעלי חיים ימיים, כולל צבי ים, לווייתן גדול-סנפיר, מעל ל-950 מיני דגים ומעל ל-250 מינים של אלמוגים. כמה ממושבות האלמוגים הגדולות ביותר בעולם (מהסוג Porites) נמצאות באי טאו.
אקולוגיה > איומים

שוניות האלמוגים נמצאות תחת סיכון משמעותי עקב עליית הטמפרטורה של מי האוקיינוס וריכוז הפחמן הדו-חמצני, כמו גם עליית מי הים. כתוצאה מגורמים אלו וגורמים מעיקים נוספים עתידים להיכחד האלמוגים היוצרים את השוניות עד אמצע המאה ה-21 אם ריכוז הפחמן הדו-חמצני ימשיך לעלות בקצב הנוכחי.
היסטוריה

הפארק הלאומי סמואה האמריקנית הוקם ב-31 באוקטובר 1988 באמצעות חוק ציבורי מספר 100-571, אולם שירות הפארקים הלאומיים של ארצות הברית לא היה יכול לרכוש את הקרקע בגלל מערכת הקרקעות השבטית. הסוגיה נפתרה ב-9 בספטמבר 1993, כאשר שירות הפארקים הלאומיים חתם על חוזה חכירה של אדמות הפארק עם מועצות הכפרים של סמואה לתקופה של 50 שנה. בשנת 2002 אישר הקונגרס הרחבה של שלושים אחוז של שטח הפארק על איי אולוסגה ואופו.
בשנת 2009 התרחשה רעידת אדמה ובעקבותיה צונאמי שגרם לכמה גלים גדולים. הצונאמי גרם ל-34 מקרי מוות, יותר ממאה פצועים והרס של כ-200 בתים ועסקים. הפארק ניזוק קשות. מרכז המבקרים והמשרד הראשי נהרסו, אך דווח על פגיעה אחת בלבד בקרב אנשי הצוות והמתנדבים של שירות הפארקים הלאומיים.
הערות שוליים

↑  American Samoa NP
↑  National Park Service Land Resources Division Listing of Acreage
↑  National Park of American Samoa. National Park Service.
↑  "Hiking and Beachwalking". National Park Service.
↑  Stearns, Harold (1944). "Geology of the Samoan Islands". Bulletin of the Geological Society of America. 55 (November): 1312–1313. doi:10.1130/gsab-55-1279.
↑  Marine mammal & reptile checklist for American Samoa
↑  Craig, P. "Natural History Guide to American Samoa" (PDF). National Park of American Samoa, Department Marine and Wildlife Resources, American Samoa Community College.
↑  Report to the Congress Global Climate Change Impacts in the United States, 2009
↑  "Public Law No: 100-571".‏ ספריית הקונגרס: תומאס. 31 באוקטובר 1988.
↑  "Public Law No: 107-336".‏ ספריית הקונגרס: תומאס. 16 בדצמבר 2002.
↑  "American Samoa Earthquake and Tsunami Damage" (PDF).‏ מחלקת הפנים. הועבר לארכיון מהמקור (PDF) ב-23 באוקטובר 2011
| --- | --- |
בקרת זהויות :  NLI: 987007561513605171  LCCN: no2003069756  VIAF: 124680458   WorldCat (עם VIAF): 124680458 
החוף באופו
מפה גאולוגית של סמואה
מפה טקטונית של סמואה
יונת פירות רבגונית (Ptilinopus perousii) נצפתה בפארק
ויין פדרמן

| --- | --- |

 לידה:  22 ביוני 1959 (בן 65) לוס אנג'לס, ארצות הברית 
 מדינה:  ארצות הברית 
 מקום לימודים:  בית הספר לאמנויות ע"ש טיש  תיכון סאות' פלנטיישן  בית הספר למשחק סטלה אדלר 
 פרופיל ב-IMDb
 
ויין פדרמן (באנגלית: Wayne Federman; נולד ב-22 ביוני 1959) הוא סטנדאפיסט, קומיקאי, שחקן, תסריטאי, פודקאסטר ומוזיקאי אמריקאי.
ביוגרפיה וקריירה

פדרמן נולד בלוס אנג'לס ולו חמישה אחים. הוא יהודי במוצאו. גדל בסילבר ספרינגס, מרילנד, ובגיל 10 עבר עם משפחתו לפלנטיישן, פלורידה. הוא הופיע בלהקת חתונות כמתופף מגיל 14. למד באופן עצמאי לבצע פיתומות.
בשנת 1977 החל פדרמן ללמוד משחק בבית ספר טיש לאמנויות שבאוניברסיטת ניו יורק תחת המורה למשחק סטלה אדלר. פדרמן ערך מופע משלו בשם Comedy Tonight עם השחקנית דונה מרפי.
לאחר סיום לימודיו ביצע מופע יחיד ב-13th Street Theater. הוא גם כיכב בהצגה שלגיה ושבעת הגמדים שהועלתה במקום, בה גילם שישה תפקידים שונים. בהמשך החל לבצע במועדונים שונים בניו יורק מופעי סטנדאפ. במופעיו הוא שילב מוזיקה ואותן סיים בנגינת רוק כבד עם יוקללה אלקטרוני. הופעת הבכורה של פדרמן בטלוויזיה הארצית התרחשה בשנת 1986, בעת שהופיע בתוכנית סטנדאפ קומדי המשודרת בסינדיקציה בארצות הברית.
בשנת 1987 עבר פדרמן ללוס אנג'לס והופיע במועדוני סטנדאפ שונים ובכ-200 קולג'ים. היה ממקימי קבוצת האלתורים No Fat Guy עם מייק ריידר, סקוט לרוז וסטיב הייטנר.
הוא השתתף במגוון רחב של פרסומות, בין היתר למקדונלד'ס, הולידיי אין, סוזוקי סמוראי (באנגלית), פורד, הנבחרת האולימפית האמריקאית, פורד ועוד. כן השתתף בשלושה פרקים בפרקליטי אל איי ובשלושה פרקים בסיטקום Living Single.
בשנת 1992 השתתף לראשונה בתוכנית בהנחיית ג'יי לנו, The Tonight Show. מאז הופיע פעמים רבות בתוכנית. כן הופיע ב-Comedy Showcase ובסדרה Premium Blend. ב-2004 הופיע במופע משלו בתוכנית Comedy Central Presents. בשנת 2000 השתתף בפרק בסדרה "תיקים באפלה".
פדרמן שיחק בתפקידי משנה במספר סרטים בהם: לא רק בלונדינית, 50 דייטים ראשונים, המלאכיות של צ'רלי: בהילוך גבוה, בתול בן 40, הדייט שתקע אותי והבית תמיד זוכה.
בשנת 2006 שיחק בתפקיד משנה בסדרה "Courting Alex" ושיחק בסרט "כל הטיסות בוטלו".  בשנה זו השתתף בכתיבת הסרט הקצר "מקס וגוש' שהשתתף בפסטיבל סאנדס, ואף כיכב בו.
בשנת 2009 עבר לניו יורק והיה כותב המונולוג הראשי בתוכנית הלייט נייט של ג'ימי פאלון, עד לינואר 2010.
בשנת 2010 היה פדרמן מאחרוני הקומיקאים שהופיעו בפני חיילים במהלך מלחמת עיראק.
אחת מבדיחותיו של פדרמן על וודי אלן, ("אני ממש מעריץ את וודי אלן. חלפו ארבע שנה והוא עדיין נשוי לאותה בת") דורגה במקום הרביעי במשאל "בדיחת השנה" לשנת 2010 שערך עיתון הניו יורק פוסט.
בשנת 2012 ייסד פסטיבל שנתי על שמו. בפסטיבל שכולל השתתפות קומיקאים המציגים סרטים אהובים על ידם, השתתפו בין היתר גארי שנדלינג, קווין פולאק, מרגרט צ'ו, זאק גאליפנאקיס, ויל פורטה, סשה ברון כהן, פאטון אוסוולד, כריס הארדוויק, לורן לפקוס, קתי גריפין, טיג נוטארו, עזיז אנסרי ושרה סילברמן.
בשנים 2012 - 2015 היה שותף לכתיבה עבור טקס פרס אינדפנדנט ספיריט. פדרמן כתב גם עבור טקס פרסי אמי לאמנויות יצירתיות, פרס מבקרי הקולנוע, פרס גלובוס הזהב, גילדת הבמאים של אמריקה, ופרס גילדת שחקני המסך.
פדרמן הוציא ב-2016 את The Chronicles of Federman, אלבום מהופעותיו בשנים 1984 - 2015. בשנת 2017 החל לשמש כמרצה שלא מן המניין באוניברסיטת דרום קליפורניה שם הוא מלמד את ההיסטוריה של הקומדיה והסטנדאפ.
פדרמן היה מועמד שלוש פעמים לפרס גילדת הכותבים של אמריקה, בשנים 2013, 2015 ו-2016. היה מועמד פעם אחת לפרסי אמי לבידור בשעות היום.
ביוגרפיה וקריירה > קריינות

בשנת 1990 בזמן שצילם קמפיין פרסומי טלוויזיוני למקדונלד'ס, הקליט פדרמן סדרה של פרסומות לרדיו. חלק זה בקריירה שלו הוביל אותו לביצוע קריינות, ומאז נשמע קולו הייחודי במאות פרסומות טלוויזיה ורדיו. הוא השתתף בדיבוב בסדרות האנימציה The Wild Thornberrys, אבא אמריקאי והמלך היל. ב-2007 פדרמן קריין סדרת פרסומות לבירה וגילם דג, צבי, סלע וגוש קרח. ב-2015 קריין גמל בפרסומת לחברת הביטוח GEICO.
ביוגרפיה וקריירה > פרויקט פיט מרוויץ'

בשנת 2000 החל לכתוב בשיתוף עם מרשל טריל ביוגרפיה על כוכב ה-NBA פיט מרוויץ'. הספר אודותיו יצא לאור בראשית 2007. הספר הפף לרב מכר באמזון. ב-2000 היה יועץ בכיר לצורך הכנת הסרט Pistol Pete: The Life and Times of Pete Maravich ששודר ב-CBS. פדרמן השתתף בתוכנית ביוגרפיות הספורט SportsCentury בערוץ ESPN ובתוכנית הדוקומנטרית franchise בפרקים שעסקו בשחקן.
ביוגרפיה וקריירה > מוזיקה

בשנות ה-90 היה פדרמן חבר בהרכב Truck Stop Harrys לצד טיודור שרארד ומתיו פורטה.
פדרמן כתב מספר שירים לסרט "דיל סקליון"' והיה המנהל המוזיקלי והקלידן במופע הטלוויזיוני Special Special Special של הסטנדאפיסטית מריה במפורד.
בשנת 2014 החל פדרמן לנגן בפסנתר והיה האחראי המוזיקה בפודקאסט Never Not Funny.
בשנת 2011 השתתף פדרמן בפסטיבל היוקללה בבריטניה.
ביוגרפיה וקריירה > פודקאסטים

ויין פדרמן התארח במעל ל-80 פודקאסטים.
בשנת 2015 עד 2017 הגיש בשיתוף עם ארין מקגאתי פודקאסט בשם Human Conversation. בשנת 2018 השיק פדרמן פודקאסט חדש בשם ההיסטוריה של הסטנדאפ אותו הוא מגיש בשיתוף אנדרו סטיבן. השניים תיעדו את ההיסטוריה של הסטנדאפ בארצות הברית מאז הוודוויל וכד נטפליקס בשישה פרקים.
ביוגרפיה וקריירה > הפקה

פדרמן היה שותף להפקת הסרט "גארי שנדלינג:יומני הזן" ששודר ב-HBO וזכה בפרס אמי.
בנוסף הפיק עם דון ריקלס סדרת רשת והפיק עם ג'אד אפאטו את ספיישל הסטנדאפ שלו, "ג'אד אפאטו: השיבה", שעלה בנטפליקס.
ביוגרפיה וקריירה > כתיבת מאמרים

פדרמן פרסם מאמר בכתב העת The Atlantic אודות התפקיד המרכזי שנטל רונלד רייגן בהסכם למתן תמלוגים לשחקנים, בעת שהיה נשיא איגוד השחקנים. בעקבות מותו של הכדורסלן פיט מרוויץ', פרסם פדרמן מאמר אודותיו שפורסם במגזין הספורט Slam. בשנת 2015 פרסם מאמר למגזין Splitsider ושמו מסאליבאן ועד סי. קיי:ההיסטוריה של הסטנדאפ האמריקאי המודרני. ב-2016 פרסם פדרמן שני מאמרים עבור כתב העת ניו יורק. האחד על ההשפעה המתמשכת של סרט של הסטנדאפיסט ריצ'רד פריור, והשני על חוויותיו מהמועדונים בהם הופיע במהלך הקיירה הענפה שלו.
הערות שוליים

↑  אבי וויט, The Wayne Federman International Film Festival Announces 2016 Lineup, באתר pastemagazine‏, 18 במרץ 2016
| --- | --- |
בקרת זהויות :  ISNI: 0000 0000 3651 7221  LCCN: n2006071346  VIAF: 63439960   WorldCat (עם VIAF): 63439960
הר טילי (אנטארקטיקה)

ערך זה עוסק בהר באי אלכסנדר שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  Cecil Edgar Tilley 
 גובה:  1,900 מ' 
 מיקום:  אזור הברית האנטארקטית,
 רכס הרים:  Arenite Ridge 
 קואורדינטות:  69°45′00″S 69°29′00″W﻿ / ﻿69.75°S 69.4833°W﻿ / -69.75; -69.4833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר טילי(למפת חצי האי האנטארקטי רגילה) בסיס חנרל ברנרדו אוהיגינס ריקלמההר טילי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טילי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טילי
 
הר טילי או הר טיליי (באנגלית: Mount Tilley) הוא הר במזרח האי אלכסנדר שבאנטארקטיקה.
להר פסגה שטוחה המכוסה קרח.
ההר ממוקם 13 קילומטרים דרומית להר טיירל, ו-6 קילומטרים ממפרץ ג'ורג' השישי.
ההר מתנשא לגובה של 1,900 מטרים מעל פני הים; והוא ההר ה-1,926 בגובהו באנטארקטיקה.
על אף גובהו של ההר, הוא נחשב גבעה ביחס לרכס דאגלס, ממנו הוא מופרד על ידי קרחון טוינבי.
היסטוריה > גילוי ומיפוי הקרחון

ההר התגלה וצולם מהאוויר בשנת 1937 על ידי המשלחת הבריטית אל ארץ גרהאם בפיקודו של ג'ון ריימיל.
ההר נסקר על הקרקע בשנת 1948 על ידי סקר שטחי חסות איי פוקלנד.
היסטוריה > מקור השם

הסקר קרא להר על שמו של ססיל אי. טילי (Cecil E. Tilley), פרופסור למינרלוגיה ופטרולוגיה באוניברסיטת קיימברידג'.
ראו גם

הר האקל
הר ניקולס
הר אתלרד
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
↑  הר אנטארקטיקה לפי גובהם
↑  foothill
הר יוז (אנטארקטיקה)

ערך זה עוסק בהר בהרי קוק שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,250 מ' 
 מיקום:  אזור הברית האנטארקטית,
 רכס הרים:  הרי קוק 
 קואורדינטות:  79°31′00″S 157°22′59″E﻿ / ﻿79.5167°S 157.383°E﻿ / -79.5167; 157.383
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר יוז(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר יוז
 
הר יוז (באנגלית: Mount Hughes) הוא הר בהרי קוק, בארץ אואטס שבאנטארקטיקה.
גובהו של ההר 2,250 מטרים מעל פני הים.
ההר ממוקם באמצע המרחק בין הר לונגהרסט לרכס טנטאקל.
היסטוריה > גילוי ההר

ההר התגלה על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904).
היסטוריה > מקור השם

שמו של ההר ניתן לו על ידי המשלחת.
ההר נקרא על שם ג'יי. אף. יוז (J.F. Hughes), מזכיר כבוד (Honorary Secretary) של האגודה הגאוגרפית המלכותית, שסייע בהכנות המשלחת.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
↑  לפי מקור אחר גובהו של ההר 2,350 מטרים מעל פני הים.
| הרי קוק |
| --- | --- | --- |
| רכסי הרים | פינגר |  |
| הרים | הארווי • יוז • רייט |  |
| קרחונים | מרקיורי |  |
התאחדות הימאים בארץ ישראל

העיתונות העברית מודיעה על ייסוד התאחדות הימאים, 1933
(מימין אליהו רוזין). מימין לדגל גרבנוב ומשמאל בנימין לוין המציגים את דגל הצי העברי על סיפון "עמנואל" בנמל סאות'המפתון, באנגליה. ינואר 1934.
התאחדות הימאים בארץ ישראל הייתה אגודה מקצועית של יורדי ים ביישוב בארץ ישראל, שפעלה למשך תקופה קצרה בשנות ה-30, ימי המנדט הבריטי.
הארגון הוקם בחודש אוגוסט שנת 1933 ביוזמה פרטית שמטרתה ריכוז בעלי מקצוע ימי בארץ. הארגון נרשם כחוק, וכתובתו נרשמה ברחוב בוגרשוב 79 בשכונת נורדיה, תל אביב, כתובת מגורי משפחתו של רב החובל אריה גרבנוב ששימש נשיא האגודה. גרבנוב וחברו בנימין לוין, ששימש מזכיר הארגון שבועות מספר, עסקו בריכוז ימאים מהיישוב ובקליטת ימאים עבריים שהגיעו לארץ, בכלל המקצועות והרמות, כדי לשלבם בעבודת ספנות.
ניסיון זה היה הניסיון השני להקמת ארגון מקצועי בענף. הניסיון הראשון היה זה של רב החובל אריה באייבסקי בשנת 1925, אך ארגונו התפרק קרוב להיווסדו בשל מיעוט בעלי מקצוע ימי אז.
הארגון הצליח בתוך חודש לרכז 12 בעלי מקצוע. גרבנוב אסף כסף, רשם חברת ספנות עברית בשם חופיה בע"מ, ויצא לחו"ל לרכוש אונייה ולהקים צי עברי תחת דגל עברי. משנקנתה האונייה עמנואל בדנמרק, נקרא לשם לוין שיצא עם המכונאי אליהו רוזין, גם הוא ממייסדי הארגון, לסייע בידו. הם ושלושה ימאים מהאגודה יצאו לנמל אולבורג בדנמרק. עמנואל וצוותה העברי נעלמו בים בראשית שנת 1934 וגורלם לא נודע, ועמם חדלה האגודה הראשונה שהקימו להתקיים.
התאחדות הכדורגל האיטלקית

| --- | --- |

 ענפי ספורט:  כדורגל
 השתייכות:  פיפ"א אופ"א
 תאריך ההשתייכות:  1905 (פיפ"א) 1954 (אופ"א)
 מיקום המטה:  רומא, איטליה
 יושב ראש:  איטליה רוברטו פבריסיני
 תאריך ייסוד:  1898
 www.figc.it
התאחדות הכדורגל האיטלקית (באיטלקית: Federazione Italiana Giuoco Calcio) היא הגוף האחראי על הכדורגל באיטליה. היא אחראית על כל קבוצות הכדורגל ונבחרות הכדורגל ועל כל הליגות והגביעים באיטליה.
התאחדות הכדורגל נוסדה בשנת 1898, חברה בפיפ"א מאז 1905 וחברה באופ"א מאז 1954. ההתאחדות אחראית בין השאר על ליגת העל האיטלקית ועל ליגת המשנה האיטלקית וכן גם על יתר הליגות הנמוכות יותר, קופה איטליה והסופר קאפ האיטלקי, וכמו כן אחראית על נבחרת הגברים, נבחרת הנשים והנבחרות הצעירות של איטליה.
נשיא ההתאחדות האיטלקית הנוכחי הוא רוברטו פבריסיני.
וילה טריסינו (ויצ'נצה)

וילה טריסינו (איטלקית: Villa Trissino) היא וילה הניצבת באתר קריקולי (Cricoli) בפאתי העיר ויצ'נצה שבאזור ונטו שבצפון איטליה.
אף שהווילה הוכרזה על ידי ארגון אונסק"ו כאתר מורשת עולמית, במסגרת ההכרזה אודות הווילות הפלדיאניות בוונטו, היא לא נבנתה בידי אנדראה פלאדיו, אך נודעת לה חשיבות לחקר ההיסטוריה והיצירה של האדריכל.
ג'יאנג'ורגו' טריסינו

ג'יאנג'ורגו' טריסינו (1550-1478) היה האציל הוויצ'נטי שהביא את אנדראה פלאדיו אל תחום האדריכלות, וככל הנראה אירע הדבר בווילה טריסינו. כאן פגש את פלאדיו, עמד על כישוריו ועל הפוטנציאל היצירתי הגלום בו וכאן גרם למהפך שהפכו מבנאי לאדריכל מתכנן. טריסינו היה איש הרוח והאינטלקטואל המוביל של העיר ויצ'נצה. הוא כתב שירה ומחזות ברוח המורשת הקלאסית הקדומה. טריסינו היה האיש שהעניק לאדריכל הצעיר את השם "פלאדיו" (שמו המקורי היה אנדראה די פייטרו דלה גונדולה), שבאמצעותו ייחס לו את החכמה של פלאס–אתנה, אלת החכמה של היוונים הקדמונים. הקשרים עם טריסינו הביאו לכך שפלאדיו הפך להיות אדריכל מבוקש מאוד באזור הוונטו. המפנה החשוב אירע כאשר בשנת 1541 נסע, יחד עם טריסינו, בפעם הראשונה, לרומא. המפגש עם בניני רומא, העתיקים ובני זמנו, הוא שהאיר את עיניו של פלאדיו והביאו למה שהיה אחר כך.
וילה טריסינו היא ציון דרך היסטורי, יותר מאשר אדריכלי, ומכאן מקומה במורשת העולמית. הווילה עצמה היא מבנה ששופץ והורחב על ידי טריסינו עצמו, שהיה בעל כישורים של מתכנן ושרטט.
לקריאה נוספת

Bruce Bucher, Andrea Paladio, The Architect in his Time, Abbeville Press, New-York, 1998, pp. 16-17.
ויניפג (אונייה)

| --- | --- |

 תיאור כללי
 סוג אונייה:  אונייה מעורבת (נוסעים ומשא)
 ציוני דרך עיקריים
 מספנה:  Ateliers & Chantiers de France, דנקרק
 הושקה:  1918
 תקופת הפעילות:  1918 – 22 באוקטובר 1942 (כ־24 שנים)
 אחריתה:  1918–1938 Cie. Générale Transatlantique, פריז  1938 - 1941 – Compagnie France-Navigation, לה האבר  1941- ממשלת בריטניה  1941- 1942 – Canadian Pacific Steamships  הוטבעה ב-22 באוקטובר 1942
 מיקום:  האוקיינוס האטלנטי
 מידות
 תפוסה:  9807 טון ברוטו
 אורך:  143.9 מ'
 רוחב:  18.2 מ'
 נתונים טכניים
 מהירות:  14 קשרים
 גודל הצוות:  114
 הנעה:  מנוע קיטור
 צורת הנעה:  מדחף
א/ק "ויניפג" (S/S Winnipeg) הייתה אוניית נוסעים ומשא צרפתית שידוע בשל הגעה לצ'ילה בשנת 1939 עם כ-2200 פליטים מספרד.
קורותיה

האונייה נבנתה בדנקרק, צרפת, עבור חברת הספנות הצרפתית ופעלה כאוניית משא.
לאחר תחילת מלחמת האזרחים בספרד, פבלו נרודה גילה שספרדים רבים ברחו לצרפת ונמצאים במחנות מעבר בתנאים קשים. באותה תקופה הוא היה קונסול של צ'ילה בפריז.
נשיא צ'ילה מינה אותו לארגן העברת חלק מהפליטים לצ'ילה. פבלו נרודה שכר את האונייה והתאים אותה ל-2200 נוסעים. במהלך זה פבלו נרדוה גם פעל לאיחוד משפחות שהיו מפוזרות במחנות שונות ברחבי צרפת. ב-4 באוגוסט 1939 האונייה הפליגה וב-3 בספטמבר הגיע לנמל ולפראיסו. בין הפליטים שהגיעו על הסיפון היו אנשי רוח בתחומים שונים לרבות היסטוריון לאופולדו קסטדו, עיתונאי איסידרו קורבינוס, ציירים רוסר ברו וחוסה בלמס ונוספים.
בשנת 1940 האונייה המשיכה להפליג תחת דגל של צרפת של וישי. ב-26 במאי 1941 היא נתפסה והולאמה לטובת ממשלת בריטניה. כעבור מספר חודשים היא נמכרה לחברה קנדית ושמה שונה ל"ויניפג-2". האונייה הוטבעה על ידי צוללת גרמנית ב-22 באוקטובר 1942. כל האנשים שהיו על הסיפון ניצלו.
וילה טריסינו

ערך זה עוסק בבוילה בסארגו. אם התכוונתם לוילה טריסינו בוויצ'נצה, ראו .
וילה טריסינו (באיטלקית: Villa Trissino) היא אחת הווילות הכפריות שבנה האדריכל האיטלקי אנדראה פלאדיו, במלדו די סארגו (Meledo di Sarego), באזור ונטו שבצפון איטליה. הווילה תוכננה לפי הזמנתם של האחים לודוביקו ופרנצ'סקו טריסינו, אך רק חלק קטן ממנה נבנה. וילה טריסינו הוכרזה על ידי ארגון אונסק"ו כאתר מורשת עולמית במסגרת ההכרזה על הווילות הפלדיאניות בוונטו.
אדריכלות

תוכנית המבנה המרכזי פורסמה על ידי פלאדיו בספרו ארבעת הספרים על אודות האדריכלות. זהו בניין רבוע שבו מקיפים חדרי הבניין אולם עגול מרכזי המקורה בכיפה גבוהה. ארבעה גרמי מדרגות רחבים עולים מארבעה צדדים אל עבר מבואות מורמות זהות, דמויות חזיתות של מקדשים רומיים. בניין זה לא נבנה, אך לו היה מוקם, היה דומה מאוד לווילה קפרה "לה רוטונדה".
שלא כמו בווילה קפרה, תוכננו לבנין זה שני אגפים שהכילו את מבני המשק. חלק קטן מאחד האגפים נבנה. סטיו עמודים לפני חדרים אחדים ושובך יונים בדמות מגדל גבוה, כפי שמצוי גם בווילות פלאדיאניות אחרות (וילה אמו, וילה בארבארו).
ראו גם

הווילות הפלדיאניות בוונטו
לקריאה נוספת

אנדראה פלאדיו, ארבעת הספרים על אודות האדריכלות, תרגם לעברית רוני רייך בצירוף מבוא, הערות ומפתחות, הוצאת זמורה-ביתן-דביר, 1999, עמ' 154.
Bruce Bucher, Andrea Palladio, The Architect in his Time, Abbeville Press, New-York, 1998, pp. 220.
ויל טרומן

| --- | --- |

ויל טרומן (אריק מקורמאק)
 תוכנית טלוויזיה:  "ויל וגרייס"
 הופעה ראשונה:  הפרק "Pilot", פרק 1, עונה 1
 יוצרים:  דייוויד כהן מקס מוצ'ניק
 גילום הדמות:  אריק מקורמאק
 מידע
 גיל:  39 (נכון לפרק סיום הסדרה)
 תאריך לידה:  23 באוקטובר 1966
 מין:  זכר
 מקצוע:  עורך דין
 נטייה:  הומוסקסואל
 דת:  פרוטסטנטי
 אזרחות:  אמריקאית
 דמויות קשורות
 משפחה:  וינס ד'אנג'לו (בן זוג), בן טרומן (בן), ג'ורג' טרומן (אבא), מרילין טרומן (אמא), סם טרומן (אח גדול), ג'ורדי טרומן (אחיין), קייסי טרומן (אחיינית), פול טרומן (אח קטן), פגי טרומן (גיסה)
 חברים:  גרייס אדלר, קארן ווקר, ג'ק מק'פרלנד
ויליאם פירס "ויל" טרומן (באנגלית: William Pierce "Will" Truman) הוא דמות בדיונית מתוך הסיטקום האמריקאי של רשת NBC "ויל וגרייס", אותה מגלם השחקן אריק מקורמק. ויל הוא עורך דין הומוסקסואל שלמד באוניברסיטת קולומביה, ומתגורר באפר וסט סייד של ניו יורק, ביחד עם חברתו הטובה ביותר, גרייס אדלר (דברה מסינג). בנוסף, הסדרה מתארת גם את מערכות היחסים שלו עם שתי דמויות ראשיות נוספות - קארן ווקר (מייגן מולאלי) וג'ק מק'פרלנד (שון הייז).
ויל מוצג כטיפוס לחוץ, בעיקר בכל הקשור לניקיון. רבים מחבריו טוענים כי מערכת היחסים שלו עם גרייס מתיימרת להיות כמו של זוג רומנטי, רק ללא סקס, מאשר של שני חברים טובים.
תיאור הדמות

ויל נולד ב-23 באוקטובר 1966 בברידג'פורט, קונטיקט, לשני הורים לבנים, אנגלו-סקסים פרוטסטנטים - מרילין (בליית דאנר) וג'ורג' (סידני פולאק). יש לו שני אחים, סם (ג'ון סלאטרי בעונה הראשונה, סטיבן ובר בעונה השמינית) ופול (ג'ון טני). בשנת 1985, בהיותו כבן 19, ויל יצא מהארון, בתקופת לימודיו בקולג', לאחר שמצא עצמו נמשך לפוסטר של קווין בייקון, לאחר שג'ק מק'פרלנד האשים אותו בכך שהוא חי בהכחשה. באותו הרגע הוא הבין שמערכת היחסים שלו עם בת-זוגו דאז גרייס נועדה להסוות את הנטייה המינית האמיתית שלו. בניסיון נואש להימנע מקיום יחסי מין עמה, ויל הציע לגרייס נישואים, ושלא יקיימו יחסי מין עד לאחר החתונה, אולם בסופו של דבר ויל גילה לגרייס את סודו, והשניים רבו ולא דיברו זה עם זו במשך שנה. עם זאת, השניים התפייסו לבסוף, והפכו לחברים הכי טובים ולבלתי נפרדים.
לאחר סיום לימודיו באוניברסיטת קולומביה ובבית הספר למשפטים באוניברסיטת ניו יורק, ויל החל לעבוד במשרד עורכי דין מוצלח, בו היה צפוי להפוך לבסוף לשותף, אבל הוא החליט לעזוב ולפתוח משרד משל עצמו. לאחר כארבע שנים (במהלך העונה השנייה של הסדרה) הוא נאלץ לסגור את המשרד שלו, ומתחיל לעבוד עבור משרד עורכי הדין דוסט ושטיין, חברה שבה הוא ממשיך לעבוד עד לסוף העונה השביעית. בסוף העונה השביעית ויל מתחיל לעבוד עבור אדם מסתורי בשם מלקולם ווידמארק (אלק בולדווין), אבל עבודתו עבורו מגיעה לסיומו, כאשר מתגלה כי מלקולם הוא סוכן FBI. בעונה השמינית של הסדרה ויל מתחיל לעבוד עבור ארגון המעניק תמיכה משפטית לאנשים שלא יכולים להרשות זאת לעצמם, אך בסופו של דבר חוזר לעבור במשרד דוסט ושטיין, לאחר שמרגוט (לילי טומלין), הבוס החדש במשרד, מציעה לו שותפות.
מערכות יחסים > גרייס

ויל וגרייס הם החברים הכי טובים מאז ימי הקולג'. הם יצאו ב-1985, לפני שויל הבין שהוא הומו; אחרי שהוא יצא מהארון, היא נעלבה כל כך, והשניים לא דיברו במשך שנה, אך בסופו של דבר הם השלימו והפכו להיות חסרי תחליף זה בחייו של זה. הם עוברים לגור יחד לאחר שגרייס נפרדת מדני, הארוס שלה, והם חיים יחד במשך שנה. בתחילת העונה השנייה גרייס עוברת לדירה משלה - בהמשך המסדרון. השניים ממשיכים להיות שותפים, לסירוגין, במשך כל שאר הסדרה. מערכת היחסים שלהם היא של תלות הדדית במקצת, כאשר, למשל, כל אחד מהשניים מבסס את עתידה של כל מערכת יחסים רומנטית שלו באישורו של האחר. דמויות אחרות בסדרה, ובמיוחד חבריהם ג'ק מק'פרלנד (שון הייז) וקארן ווקר (מייגן מולאלי), לעיתים קרובות משווים את הקשר שלהם לנישואים לא מתפקדים.
בעונה הרביעית ויל וגרייס מחליטים ללדת יחד תינוק באמצעות הפריה חוץ גופית. התהליך מתעכב שוב ושוב בגין סדרה של תקלות, עד שלבסוף גרייס משנה את דעתה אחרי שהיא מתחילה לצאת עם ליאו מרקוס (הארי קוניק ג'וניור), שאיתו היא מתחתנת בעונה השישית. ויל נפגע מכך שהיא לא רוצה ללדת תינוק איתו, והוויכוח שמתפתח ביניהם כמעט הורס את ידידותם. בסופו של דבר, עם זאת, הם מתפייסים.
ויל וגרייס הופכים שוב לשותפים לדירה כאשר גרייס מתגרשת מליאו לאחר שזה בגד בה. בעונה השמינית גרייס מגלה שהיא בהריון עם הילד של ליאו. ויל מניח שהוא וגרייס יגדלו את הילד ביחד. בפרק סיום הסדרה, לעומת זאת, גרייס מתאחדת עם ליאו, והשניים שוב רבים. דרכיהן נפרדות, והם לא רואים אחד את השני שוב במשך שנתיים. עד אז, לשניהם יש משפחות משלהם, ועד שהם מיישבים את המריבה ביניהם הם מבינים שכל אחד מהם התקדם בחייו, ושאין להם עוד זמן זה לזה. הם מתרחקים זה מזה, עד ש-16 שנים מאוחר יותר, כאשר הם נפגשים שוב, תוך כדי סיוע לילדיהם לעבור לגור באותו בניין מעונות במכללה. בנו של ויל, בן (בן ניומארק), ובתה של גרייס, ליילה (מריה ת'ייר), מכירים זה את זה ולבסוף אף מתחתנים, ויל וגרייס חוזרים שוב להיות החברים הכי טובים.
מערכות יחסים > ג'ק

ויל וג'ק נפגשו לראשונה בשנת 1985, וג'ק מייד רואה שוויל, שעוד לא יצא מהארון, הוא הומו. אחרי שוויל, בסופו של דבר, יוצא מהארון, ג'ק עוזר לו לגבש את הביטחון העצמי שלו ולהתחיל עם גברים במהלך יציאות משותפות של השניים, ולבסוף השניים הופכים להיות חברים קרובים. הקרבה ביניהם איננה מונעת מהם להטיח עלבונות זה בזה, כמעט בכל הזדמנות. ויל לועג להפקרות של ג'ק, התנהגותו הנשית והיותו מובטל תמידי, ואילו ג'ק לועג לחיי האהבה של ויל ולמראהו החיצוני; הוא נהנה לומר שהוא "שמן וקירח" (אף על פי שאיננו שמן או קירח). עם זאת, בכמה הזדמנויות ג'ק התוודה בדבר אהבתו לויל, ומדי פעם נרמז כי ג'ק הוא נמשך אליו. ג'ק מתואר לעיתים קרובות כמי שמנצל את ויל, אשר משלם חצי משכר הדירה שלו ואף משלם עבור בגדיו וארוחותיו.